Krakkar. Við mamma ykkar eigum brúðkaupsafmæli í dag
og það væri fallegt af ykkur að óska henni til hamingju með það.
Hvað viltu að við segjum?
Þið gætuð byrjað á því að óska henni til hamingju með daginn.
Af hverju ættum við að óska henni til hamingju með brúðkaupsafmælið?
Er það ekki eitthvað sem þið tvö ættuð að segja hvort við annað?
Þetta kallast kurteisi, elskan.
Bloomfield–krakkarnir héldu veglega veislu á hverju ári
til heiðurs foreldrum sínum.
Ef satt skal segja fannst mér einum of kært
á milli Bloomfield– fjölskyldunnar.
Ég skil ekki hvers konar fjölskylda fer nakin saman í sund.
Ertu tilbúinn, John? –Já, elskan mín.
Til hamingju með brúðkaupsafmælið.
Til hamingju með alla þessa ást sem þið hafið hvort á öðru.
Ykkur tókst það.
Þetta er nóg, krakkar. Þið hljómið eins
og blóðskammarfjölskyldan, Bloomfield.
Hafið það gott í dag.
Komið þið sæl og blessuð, Rose–hjón. –Blessaður.
Megum við setjast hjá ykkur?
Við ætlum að taka matinn með okkur.
Við ætlum ekkert að stoppa. Það er brjálað að gera.
Þið hafið þá líklega ekki áhuga á gjöfinni ykkar.
Viljið þið giska hver hún er? –Nei, ég vil það ekki.
Kvöldverður. Við ætlum að bjóða ykkur upp á kvöldverð.
Á dýrasta veitingahúsinu í Elmdale.
Það er mjög erfitt að fá borð þar en ég kippti í nokkra spotta.
Þetta hljómar eiginlega of vel. Hvað hangir á spýtunni?
Það hangir ekkert á spýtunni
en öllum nýjum bæjarfulltrúum er bara boðið upp á kvöldverð.
Mikið er það smart. –Það er það.
Takk, Roland. Við þiggjum boðið.
Æðislegt. Við náum í ykkur um sjöleytið.
Við?
Við erum með gjafabréf. Matur fyrir fjóra á verði þriggja.
Það rennur bráðum út. Þetta verður rosa gaman.
Já, þetta verður gaman.
Þetta væri rosa gaman ef við ættum ekki einmitt brúðkaupsafmæli í dag.
Til hamingju með brúðkaupsafmælið. –Kærar þakkir.
Þið viljið þá væntanlega verja kvöldinu út af fyrir ykkur.
Það var ætlunin.
Gjafabréfið rennur út eftir þrjár vikur.
Við verðum að þjóta. Góða skemmtun.
Segjum það.
Bless bless. –Bless.
Þarna skall hurð nærri hælum.
Hvað ertu að gera með þetta? –Með hvað? Þessa árbók?
Værirðu til í að setja hana aftur á sinn stað, takk?
Hví skyldi ég gera það þegar Stevie Budd
var talin líklegust til að hreppa aðalgæjann?
Samt með þessa klippingu.
Ég skal bara láta þig vita það
að ég var mjög vinsæl á meðal strákanna.
Stelpunum líka, að því er virðist.
Samkvæmt Netinu varst þú kosinn hr. Vinsæll.
Ég skal bara láta þig vita það að þessi mynd
landaði mér hlutverki í tveimur þáttum í sjónvarpsseríu.
Hvaða sjónvarpsseríu? –Dateline.
Ég lék strák sem var rænt úr matvöruverslun.
Frammistaða mín var svo grípandi að fólk hélt í raun og veru
að ég væri krakkinn sem rænt var úr Value Mart.
Þú hefur eitthvað fengið að sofa hjá út á það. –Heldur betur.
Það kemur mér á óvart að þú hafir ekki beðið um
að fá að fara fyrr í dag.
Ertu skyggn, eða hvað?
Ég hef nefnilega hugsað um að spyrja þig
þeirrar spurningar alla vikuna. –Ég var bara að grínast.
Ég líka. Ég var bara að hugsa um kvöldboðið hans Mutts.
Ég hélt kannski að þú þyrftir meiri tíma til að undirbúa þig.
Ætlar Mutt að halda boð? –Ég er viss um að þér er boðið.
Já, auðvitað. Því skyldi mér ekki vera boðið?
Var þér boðið? –Já, reyndar.
Fyrir mér er þetta spurning um stolt.
Ætti ég að mæta í partí hjá náunganum
sem þú yfirgafst mig fyrir? –Honum væri örugglega sama.
Ég hins vegar myndi þurfa að henda
allri minni sjálfsvirðingu út um gluggann.
Þú ert svo indæll.
Klukkan hvað byrjar partíið?
Til hamingju með brúðkaups– afmælið, elskan mín.
En hvað þetta er sætt af þér.
Þetta er greinilega undanfarinn að einhverju rosalegu.
Einhverju rosalegu?
Þú hefur svo gaman af því að koma mér á óvart
og hlýtur því að vera með eitthvað fleira uppi í erminni.
Já, reyndar, það vill svo til.
Ég ætlaði að bíða með að segja þér frá því
en ég pantaði borð á veitingastað í Elmdale.
Hann er víst mjög flottur.
Er það sá sami og Roland og Jocelyn sögðu okkur frá? –Já, það passar.
Hvern hefði grunað að þau hefðu ætlað
að bjóða okkur þangað í kvöld?
Verðum við bara tvö? –Já.
Þetta verður eins og hefðarkonan og umrenningurinn
fari saman á stefnumót í anda 9 og hálfrar viku.
Hefðirðu trúað því eitt andartak að ég hefði ekki undirbúið neitt?
Fyrir brúðkaupsafmælið okkar.
Í kvöld. Bara við tvö.
Borð fyrir Rose. Við erum tvö.
Já, við töluðum saman í síma fyrr í dag.
Þú varst heppinn að það var einn sem afpantaði.
Það var aldeilis lán fyrir suma að við vorum búin að panta borð
sem ég gerði vitanlega fyrir mörgum vikum.
Þú hefur alltaf verið svo laginn við að redda borði
á síðustu stundu, John.
Það verður bara nokkurra mínútna bið. –Takk.
Moira? –Bev? –Don?
Guð minn góður, Rose–hjónin. Þið eruð þá á lífi.
Mikið er gaman að sjá ykkur. –Ha? Don?
Ég trúi þessu ekki.
Hvað eruð þið að gera hér, Don?
Við fylgdum Mackenzie í háskólann
og ákváðum að aka þessa fallegu leið á bakaleiðinni.
Þið verðið að setjast hjá okkur. –Borða með okkur.
Það væri æðislegt.
Við getum ekki beðið eftir að heyra
hvað á daga ykkar hefur drifið.
Við getum ekki beðið eftir að segja ykkur frá því.
Ég myndi ekki gera þetta ef ég væri þú.
Ég myndi heldur ekki gera það.
Ég fann samt engan kokteilhristara
og það kom einhver með moðvolgt vodka.
Nei, ég meinti að Mutt notaði vatn úr brunninum
til að búa til ísmolana og þess vegna gæti verið fisklykt af þeim.
Já, ég skil. Ég myndi ekki vilja að það bráðnaði í glasinu mínu.
Kærar þakkir. –Ég heiti Jake. –David.
Gaman að kynnast þér, sæti.
Það er aldeilis. –Hvað meinarðu með því?
Ég hef bara aldrei áður séð þig svona uppáklædda.
Ég geri það sem ég vil.
Í kvöld vil ég kynnast einhverjum.
Ég þarf að standa undir orðspori mínu síðan í gaggó.
Gangi þér vel með það.
Talandi um vinsældir á kynlífssviðinu...
Ég er nokkuð viss um að náunginn þarna á barnum sé hrifinn af mér.
Hver þá? Jake? –Já, einmitt.
Af hverju? Varstu kannski með honum þegar þú varst í gaggó?
Reyndar ekki.
Ég hef samt nokkuð góðan skilning á því þegar strákar sýna mér áhuga.
Þar sem ég þekki svona mál frá báðum hliðum
ætla ég að segja að ég telji mig hafa
aðeins betri skilning á þessu en þú.
Við skulum sjá hvað setur.
Við vorum sem sagt í sumarbústað Izzy Tennison.
Ekki segja mér að hún eigi ennþá uppstoppaða vísundinn.
Að hún eigi hann? Hún stillti honum upp í anddyrinu.
Hvað sagðirðu?
Grier finnst svo þægilegt að hengja frakkann sinn á hornin.
Don hérna... –Ekki blanda mér í þessa umræðu.
Það var Borden sem byrjaði.
Borden Simons?
Það er eins og við séum komin heim.
Ég leit sem sagt við og sá þá Don og Borden skríðandi á fjórum fótum
að skríða í gegnum hundalúguna í eldhúsinu.
Það var hrikalega fyndið.
Þið hefðuð átt að vera þarna. –Ég hefði viljað það.
Kannski næst. –Skál fyrir því.
Hæ.
Johnny og Moira? –Guð minn almáttugur.
Hvað eruð þið að gera hérna?
Við rákumst allt í einu á hvert annað.
Þau eiga brúðkaupsafmæli, Roland.
Leyfðu þeim að gera það sem þau vilja.
Eigið þið brúðkaupsafmæli?
Þið hefðuð átt að segja okkur það. Við viljum ekki ónáða.
Þið eruð alls ekki að ónáða. Þetta kom skemmtilega á óvart.
En erum við að ónáða ykkur?
Þið sögðuð nefnilega fyrr í dag að ykkur langaði ekki út í kvöld.
Nei, nei. Þið megið alveg sitja hjá ykkur
ef þið hafið ekki ykkar eigið borð.
Við höfum borð. Það væri samt frábært.
Fyrir alla muni. Við skulum endilega sitja öll við sama borðið.
Halló. –Gott kvöld.
Það er aldeilis stæll á þér.
Er skrítið að ég skyldi koma?
Það er bara skrítið ef þér finnst það skrítið. –Já.
Mér finnst það ekki ef þér finnst það ekki.
Ég veit heldur ekki hvort ég get stoppað neitt lengi.
Mig langaði bara að reka inn nefið og heilsa upp á þig.
Þú ert rosalega vel til höfð ef þú ætlaðir bara að reka inn nefið.
Ekkert svona. Ég kom eiginlega beint úr vinnunni.
Elskan. Ofninn er aftur með vesen. Á ég að bera síderinn fram kaldan?
Þetta er kærastan mín, Alexis. Hún heitir Tennessee.
Ú, í, váííí.
Sæl, Alexis.
Gaman að hitta þig loksins. Mutt hefur talað svo mikið um þig.
Miðað við lýsingar hans ertu litla fallega ljóðið hans.
Æðislegt að vera kölluð lítil.
Þú ert líka eins og ljóð.
Þú ert mjög fallegt ljóð. Eins og hafmeyja eða eitthvað.
Skeggið á þér er aftur byrjað að vaxa, Mutt.
Já, henni finnst það flott.
Ég ætla að ná mér í drykk.
Rosa gaman að hitta þig loksins, Tallahassee.
Nafnið er Tennessee. –Já, einmitt. Tennessee.
Þetta er æðislegt nafn. Það er svo einstakt.
Guði sé lof fyrir þig að líta út eins og þú gerir
því þetta nafn á rangri stúlku myndi vera svo...
Þú getur verið mjög ánægð með sjálfa þig.
Hún er sæt.
Voruð þið nokkuð búin að panta?
Ég verð nefnilega fyrst að sýna þjóninum gjafabréfið.
Ekki veit ég hvað þetta átti að þýða.
Þessi getur verið svo kaldhæðinn.
Hvar búið þið annars núna, Moira? Segðu okkur endilega frá því.
Við búum á svona litlu sveitasetri úti á landi...
Það er mjög fallegt.
Við erum með nóg af bílastæðum og sjónvarp í hverju herbergi.
Hvað eru mörg herbergi þarna? –Tíu. –Tíu svefnherbergi!
Við notum þau reyndar ekki alveg öll.
Það hlýtur að vera alveg ferlega mikið að þrífa.
Stevie stendur sig alveg þokkalega.
Stevie er ein af starfsstúlkunum okkar.
Stevie er eina starfsstúlkan okkar.
Þetta ólífumauk er mjög... –Salt. –Er það?
Mér fannst það mjög gott en það er reyndar svolítið salt.
Ég ætla að segja ykkur skemmtilega sögu. –Já.
Á leiðinni hingað ókum við í gegnum bæ sem heitir,
og ég er ekki að ljúga þessu, hann heitir Schittsbær.
Nei, hann hét Schittsþorp. –Schittsþorp.
Miðað við ásýnd bæjarins bar hann nafn með rentu.
Þú ræðst ekki á garðinn þar sem hann er lægstur, Don.
Mér finnst þetta mjög fyndið. Haltu endilega áfram, Don.
Roland skilur þetta.
Ég skemmti mér reyndar betur í þessu partíi en ég bjóst við.
Hvernig fórstu að þessu?
Ég byrjaði á að drekka allan ferskjusnafsinn
sem þú skildir eftir í ísskápnum hjá mér.
Nei, þú varst svo slakur eftir að við hættum saman
að það var næstum því pirrandi. –Slakur?
Ég ætlaði aldrei að geta hætt að gráta, Alexis.
Dýrin í vinnunni voru orðin dauðhrædd við mig.
Þegar ég neyddist til að fara í brúðkaupsferðina okkar án þín
sagði klifurkennarinn á Los Passions parahótelinu við mig
að ég yrði bara að komast yfir þetta.
Þá átti hann við lofthræðsluna í mér sem ég komst reyndar yfir.
Það tók mig aðeins lengri tíma að jafna mig á þér.
Fyrirgefðu. –Allt í lagi.
Einn vinnufélagadans? –Já.
Ég hélt að ég væri einn að éta úr mér skömmina.
Hvað þýðir það?
Ég held að við höfum ekki nógan tíma til að tala um það.
Ertu að leita að einhverjum? –Nei. Eða annars, jú.
Ég týndi bara vinkonu minni sem þyrfti að vera hér
til að verða vitni að þessu.
Ertu hérna með Stevie? –Já. –Gott og vel.
Ég er samt ekki með henni. Við erum ekki saman.
Ég er á laflausu.
Viltu koma út og fá þér ferskt loft? –Já.
Hvern þarf maður að drepa til að fá aðra flösku af ódrekkandi víninu?
Mér finnst það gott.
Ég pantaði bara vínið sem var með hæstu áfengisprósentuna.
Hvað gerir þú, Roland?
Af útlitinu að dæma hlýturðu að starfa við landbúnað.
Roland er reyndar bæjarstjórinn í bænum okkar.
Vonandi samt ekki Schittsþorpi.
Hvað myndi maður kalla þann sem byggi í Schittsþorpi?
Skítaling? Skíthæl?
Heyrðu mig nú. –Ekki, John.
Hafðu engar áhyggjur, Moira. Ég segi ekkert óviðeigandi.
Við erum bara að skemmta okkur, John.
Ég hélt það einmitt, Bev, en veistu hvað?
Við erum ekki að skemmta okkur.
Ekki láta svona. Þetta var bara grín.
Nei, Don. Hér kemur grínið.
Grínið felst í því að ég sit hér á þokkalegu veitingahúsi
ásamt konunni minni og vinum okkar
en það eina sem þið tvö hafið gert
er að kvarta undan matnum og láta sem þið hafið ekki
skilið okkur eftir í skítnum eftir að við misstum allt.
Við erum alveg komin yfir það núna.
Ég er alls ekki kominn yfir það, Moira.
Þú afskrifaðir okkur, Don.
Þú hringdir aldrei, sendir okkur aldrei tölvupóst
eða lagðir okkur lið á nokkurn hátt.
Roland og Jocelyn gætu ekki hafa sýnt okkur meira örlæti
en þau hafa gert.
Þau útveguðu okkur samastað, lánuðu okkur bílinn sinn,
buðu okkur til sín í veislur
og buðu okkur meira að segja út að borða í kvöld.
Bara svo það sé á hreinu, Johnny, þá stóð aldrei annað til
en að við skiptum reikningnum á milli okkar.
Roland.
Bærinn sem þið ókuð í gegnum heitir ekki Schittsþorp
heldur Schitt's Creek.
Við eigum heima þar.
Hvort ertu meira fyrir rautt eða hvítt?
Ég drekk eiginlega ekki vín. Ég er meira fyrir bjór.
Það hjálpar mér ekki mikið.
Ég þarf víst að koma mér.
Ég verð að mæta snemma í fyrramálið.
Ertu í verslunargeiranum? –Nei, þetta er verkstæði.
Ég smíða húsgögn. –Já, einmitt.
Ég var mikið í trésmíði þegar ég var í gaggó.
Christie McFadden negldi óvart höndina á sér
fasta við pappírsþurrkugeymi
og það sem hún lærði af því var að negla ekki meira.
Ég er mjög opinn náungi.
Viltu ekki líta til mín á verkstæðið við tækifæri?
Góða nótt.
Ég vissi það.
Hvar varstu? –Hvar varst þú?
Það voru einhverjir gaurar sem vildu fá okkur
til að reykja gras með sér og við kunnum ekki við að móðga þá
af því þeim vegnar svo vel í lífinu.
Við vildum ekki brenna þessar brýr að baki okkur.
Reyndar brenndu þessir piltar brú í fyrrasumar.
Það er gott að þeim leiðist ekki jafn mikið núna.
Jake er hrifinn af mér. –Er það? –Já.
Af hverju heldurðu það?
Við keluðum á bak við hlöðuna. –Í alvöru, af hverju heldurðu það?
Vegna þess að munnar okkar mættust á bak við hlöðuna.
Bara svo þú vitir það þá kyssti ég hann líka.
Það hefur ekki gerst. –Hver segir það?
Hvenær hefðirðu átt að hafa tíma til þess?
Bauð hann þér að koma til sín á verkstæðið?
Fyrirgefðu, þetta kom öfugt út úr mér.
Það er töðulykt hérna. –Guð minn góður.
Þetta er ekki ókei, ókei? Hvað eruð þið að gera hérna?
Þegiðu nú einu sinni, Alexis.
Mér er samt þótt þið krakkarnir séuð með stæla við okkur
en í kvöld ætlum við að dansa saman eins og fjölskylda.
Hvað er í gangi?
Vissuð þið að okkur pabba ykkar
þykir afskaplega vænt um ykkur bæði?
Það er kannski ekki alltaf augljóst en...
Segðu það bara, Moira.
Við elskum ykkur bæði afar heitt.
Við elskum ykkur líka.
Íslenskur texti: Berglind Anna Sigurðardóttir